પ્રધાનમંત્રી નરેન્દ્ર મોદી 28 ઓક્ટોબરે જાપાનના પ્રવાસ પર જવાના છે. પીએમ મોદી, જાપાનના પ્રધાનમંત્રી શિંઝો આબેના સ્પેશિયલ આમંત્રણ પર જાપાનની યાત્રા પર જઈ રહ્યા છે. પીએમ મોદીના આ પ્રવાસને વધુ વિશેષ બનાવશે આબેના હોલીડે હોમ પરનું ડિનર. આબેએ પોતાના યામાનશી સ્થિત હોલીડે હોમ પર મોદી માટે ડિનરનું આયોજન કર્યુ છે. કહેવાય છે કે પીએમ મોદી પહેલા વિદેશી નેતા છે જે પીએમ આબેના હોલીડે હોમ પર ડિનર માટે આમંત્રિત કરવામાં આવ્યા છે. વિદેશ સચિવ વિજય ગોખલે તરફથી પીએમ મોદીના જાપાન પ્રવાસ પર મહત્વની જાણકારીઓ આપવામાં આવી છે.